Gissings ná Mbalula glo twiet hy het ‘in Oekraïne geland’Fikile Mbalula, minister van vervoer. (Foto: Twitter / @MbalulaFikile) Fikile Mbalula, minister van vervoer, se jongste twiet dat hy “pas in Oekraïne geland” het, het ŉ herrie op sosiale media ontketen. Hoewel die twiet op Mbalula se amptelike Twitter-profiel met meer as 2,7 miljoen volgelinge geplaas is, is dit onduidelik of die minister hom wél in Oekraïne bevind of steeds in Suid-Afrika is. Just landed in Ukraine ???????? — FIKILE MBALULA | MR FIX (@MbalulaFikile) March 5, 2022 Die kriptiese twiet verskaf geen besonderhede oor die redes waarom Mbalula hom in dié land, waar die Russiese oorlog al langer as ŉ week woed, sou bevind nie. Mbalula het sedert die plasing van dié twiet Saterdagoggend nog nie weer ŉ inskrywing op Twitter gemaak nie. Maroela Media het Sondag ŉ navraag aan sy woordvoerder, Esethu Hasane, gerig en wag tans op terugvoer. Luidens ŉ berig op News24 het Pule Mabe, ANC-woordvoerder, by navraag gesê hy vermoed die minister se Twitter-rekening is gekaap. Duisende gebruikers het egter op die twiet gereageer en onder meer gevra hoe die minister in Oekraïne sou kom, aangesien vlugte gekanselleer is. Flights are suspended, how did you get there??? ????????‍♂️????????‍♂️????????‍♂️ Uthanda izinto shem pic.twitter.com/zKS9VBMPCV — nolilenyora (@nolilenyora) March 5, 2022 Ander opmerkings was dat Mbalula dan nie eens slaggate en vervoerinfrastruktuur in sy eie land kan herstel nie. “Intussen beland ons motors in slaggate,” het een Twitter-gebruiker in haar kommentaar gesê. Ander gebruikers wou weet wat Mbalula in Oekraïne sou bereik, en of dié land dan nou “hulp met korrupsie nodig het”. Mean while in South Africa our cars are landing in potholes — Vutomi (@VutomiKhosa5) March 5, 2022 Ok,tell them you failed us in South Africa pic.twitter.com/wWTVpHAlYC — ????????Pula wa Mo-afrika???????? (@MoAfrika_79) March 5, 2022 You left this behind pic.twitter.com/A88V8Dt1Yb — ????????Thee Guy???????? (@thuso_thelejane) March 5, 2022 Mbalula het ook wyd reaksie ontlok toe hy op 5 Maart ŉ twiet van die Russiese ambassade in Suid-Afrika op sy eie Twitter-profiel gedeel het. Dear subscribers, we have received a great number of letters of solidarity from South Africans, both individuals and organizations. We appreciate your support and glad you decided to stand with us today, when Russia, like 80 years ago, is fighting Nazism in Ukraine! ???????????????? pic.twitter.com/vj0N6ClhSJ — Russia in RSA ???????? (@EmbassyofRussia) March 5, 2022 In dié twiet sê die ambassade onder meer dat hulle Suid-Afrika se ondersteuning waardeer, nes destyds toe Rusland 80 jaar gelede nazisme in Oekraïne beveg het. Mbalula het nie self enige kommentaar by die twiet op sy profiel geplaas nie. Die Duitse ambassade het egter ook op die twiet gereageer deur te sê dat Rusland se oorlog niks met die stryd teen nazisme te maak het nie. “Wat Rusland nou in Oekraïne doen, is om onskuldige kinders, vroue en mans vir eie gewin te vermoor.” Sorry, but we can't stay silent on this one, it's just far too cynical. What ???????? is doing in ???????? is slaughtering innocent children, women and men for its own gain. It's definitely not "fighting Nazism". Shame on anyone who's falling for this. (Sadly, we're kinda experts on Nazism.) — Germany in SA (@GermanEmbassySA) March 5, 2022 Talle mense is reeds dood of beseer nadat Russiese magte Oekraïne tien dae gelede ingeval het. Derduisende mense het ook al landuit gevlug.